LDC พุ่งกระฉูด 18% ลุ้นปีนี้ “เทิร์นอะราวด์” หลังครึ่งแรกพลิกกำไร 28 ล้าน
LDC พุ่งกระฉูด 18% นิวไฮรอบ 2 เดือน ลุ้นผลงานปีนี้ “เทิร์นอะราวด์” หลังครึ่งปีแรกพลิกกำไร 28 ล้าน โดย ณ เวลา 15.08 น. อยู่ที่ระดับ 1.62 บาท บวก 0.25 บาท
LDC พุ่งกระฉูด 18% นิวไฮรอบ 2 เดือน ลุ้นผลงานปีนี้ “เทิร์นอะราวด์” หลังครึ่งปีแรกพลิกกำไร 28 ล้าน
23 ส.ค. 2565

ผู้สื่อข่าวรายงานว่า วันนี้(23 ส.ค.65) ราคาหุ้น บริษัท แอลดีซี เด็นทัล จำกัด (มหาชน) หรือ LDC ณ เวลา 15.08 น. อยู่ที่ระดับ 1.62 บาท บวก 0.25 บาท หรือ 18.25 % ด้วยมูลค่าซื้อขาย 161.95 ล้านบาท  ราคาหุ้นนิวไฮในรอบ 2 เดือน โดยเทียบตั้งแต่หุ้นยืนที่ระดับ 1.62 บาท เมื่อวันที่ 13 มิ.ย.65

สำหรับ LDC รายงานผลการดำเนินงานงวดไตรมาส 2  สิ้นสุด ณ 30 มิถุนายน พลิกมีกำไรสุทธิ 18.01 ล้านบาท จากงวดเดียวกันปีก่อนขาดทุน 10.50 ล้านบาท โดยผลประกอบการพลิกมีกำไรเนื่องจากรายได้จากการบริการไตรมาส 2 /2565 อยู่ที่ 11.01 ล้านบาท เพิ่มขึ้นจากไตรมาส 2/2564 อยู่ที่ 76.16 ล้านบาท
ส่วนงวด 6 เดือนแรกของปี 2565พลิกมีกำไรสุทธิ 28.27 ล้านบาท จากงวดเดียวกันปีก่อนขาดทุน 18.98 ล้านบาท โดยเนื่องจากรายได้จากการบริการอยู่ที่ 218.43 ล้านบาท เพิ่มขึ้นจากช่วงเดียวของปีก่อนอยู่ที่ 176.97 ล้านบาท ลุ้นผลงานปีนี้ “เทิร์นอะราวด์”